เมื่อ มู เจอทีมเก่า
หลังจากช่วงพักเบรกทีมชาติผ่านพ้นไปเป็นที่เรียบร้อย ก็ถึงเวลาที่ฟุตบอลลีกใหญ่ในยุโรปจะกลับมาโรมรันพันตูกันต่อเหมือนเดิมในช่วงสุดสัปดาห์นี้,โดยเฉพาะศึกพรีเมียร์ลีกอังกฤษ เย็นย่ำ ของวันเสาร์นี้ จะมีเกมซุปเปอร์บิ๊กแมตช์ที่คอบอล พลาดไม่ได้เด็ดขาด เมื่อโจเซ มูรินโญ กุนซือจอมอหังการชาวโปรตุกีส จะนำทัพ ปิศาจแดง แมนเชสเตอร์ ยูไนเต็ด บุกไปเยือนทีมเก่าของตัวเอง อย่าง สิงห์บลู เชลซี ที่สนามสแตมฟอร์ด บริดจ์ ในกรุงลอนดอน,สถานการณ์ในตอนนี้ของมูรินโญบนเก้าอี้กุนซือแมนฯยู ยังคงไม่น่าไว้วางใจ แม้ว่าเกมล่าสุด เขาจะนำทีม ปิศาจแดง พลิกกลับมาแซงเฉือนชนะนิวคาสเซิลได้อย่างเหลือเชื่อ 3-2 เก็บชัยชนะนัดแรกในรอบ 5 เกมได้ก็ตาม,ตอนนี้แมนฯยูหล่นไปอยู่อันดับ 8 ของตาราง ตามหลังสามทีมผู้นำอย่างแมนเชสเตอร์ ซิตี้, เชลซี และลิเวอร์พูล ห่างอยู่ถึง 7 แต้มเลยทีเดียว ดูแล้วโอกาสคว้าแชมป์พรีเมียร์ลีกของพลพรรค ปิศาจแดง ริบหรี่เหลือเกิน,ขณะที่เชลซี ภายใต้การคุมทัพของเมาริซิโอ ซาร์รี กุนซือชาวอิตาเลียน กำลังโชว์ฟอร์มได้อย่างยอดเยี่ยมกระเทียมดองในฤดูกาลนี้,โดย สิงห์บลู เป็นหนึ่งในสามทีมที่ยังไม่แพ้ใครในซีซันนี้เช่นเดียวกับแมนฯซิตี้และลิเวอร์พูล มี 20 คะแนนเท่ากับเรือใบสีฟ้าและหงส์– แดง แต่เชลซีรั้งรองจ่าฝูง เนื่องจากมีลูกได้เสียเป็นรองแค่แมนฯซิตี้ทีมเดียว,ก่อนหน้านี้ มูรินโญเคยคุมทีม สิงห์บลู เชลซี อยู่ 2 ช่วงด้วยกัน ช่วงแรกระหว่างปี 2004-2007 ส่วนช่วงที่ 2 ระหว่างปี 2013-2015,การเจอกันในวันเสาร์นี้ จะเป็นครั้งที่ 9 ของมูรินโญ ในการพาทีมดวลกับเชลซี ทีมเก่าของตัวเอง ซึ่งก่อนหน้านี้ เขาทำสถิติชนะ 4 เสมอ 4 ในการเจอกับทีมสิงห์บลู,อย่างไรก็ตาม มูรินโญเป็นฝ่ายแพ้รวดในสามครั้งหลังสุดที่เขาพาทีมบุกมาเยือนเชลซีที่สแตมฟอร์ด บริดจ์,เพื่อเป็นการเรียกน้ำย่อย เราลองมาย้อนดูสถิติของมูรินโญในการดวลกับเชลซี ทีมเก่าของเขากันครับ,24 กุมภาพันธ์ 2010 อินเตอร์ มิลาน ชนะ เชลซี 2-1 (แชมเปียนส์ลีก รอบ 16 ทีมสุดท้าย นัดแรก),16 มีนาคม 2010 เชลซีแพ้อินเตอร์ มิลาน 0-1 (แชมเปียนส์ลีก รอบ 16 ทีมสุดท้าย นัดที่ 2),23 ตุลาคม 2016 เชลซีถล่มแมนฯยู 4-0 (พรีเมียร์ลีก) ถือเป็นเกมที่น่าอับอายของมูรินโญ หลังจากที่เขาพาทีม ปิศาจแดง บุกมาแพ้เชลซี ทีมเก่าของเขาแบบหมดรูป 0-4,13 มีนาคม 2017 เชลซีชนะแมนฯยู 1-0 (เอฟเอคัพ รอบรองชนะเลิศ) มูรินโญพาแมนฯยูกลับมาเยือนถิ่นสแตมฟอร์ด บริดจ์ อีกครั้งในเดือนมีนาคม ก่อนที่เอ็นโกโล ก็องเต จะซัดประตูชัยให้เชลซีปลิดชีพผีแดง 1-0,16 เมษายน 2017 แมนฯยูชนะเชลซี 2-0 (พรีเมียร์ลีก) มูนำทัพ ปิศาจแดง แก้แค้นเชลซีได้สำเร็จ,6 พฤศจิกายน 2017 เชลซีชนะแมนฯยู 1-0 (พรีเมียร์ลีก) อัลบาโร โมราตา โหม่งประตูชัยในนาที 55 ช่วยให้ทีมสิงห์บลูเฉือนชนะแมนฯยู ทีมของมูรินโญ 1-0,25 กุมภาพันธ์ 2018 แมนฯยูชนะเชลซี 2-1 (พรีเมียร์ลีก) ผีแดงได้ประตูชัยจากเจสซี ลินการ์ด ในช่วง 15 นาทีสุดท้าย ซึ่งชัยชนะนัดนี้ทำให้ มูรินโญพาแมนฯยูจบซีซันด้วยอันดับที่เหนือกว่าเชลซี ทีมเก่าของเขา,19 พฤษภาคม 2018 เชลซีชนะแมนฯยู 1-0 (เอฟเอคัพ นัดชิงชนะเลิศ) เอเดน อาซาร์ ซัดจุดโทษในครึ่งแรก เป็นประตูชัยให้เชลซี พิชิตแมนฯยู 1–0 คว้าแชมป์เอฟเอคัพไปครองได้สำเร็จ.,หมวดแซม
โจเซ มูรินโญ กุนซือจอมอหังการชาวโปรตุกีส จะนำทัพ ปิศาจแดง แมนเชสเตอร์ ยูไนเต็ด บุกไปเยือนทีมเก่าของตัวเอง อย่าง สิงห์บลู เชลซี ที่สนามสแตมฟอร์ด บริดจ์ ในกรุงลอนดอน
โจเซ มูรินโญ,แมนเชสเตอร์ ยูไนเต็ด,เชลซี,ตะลุยฟุตบอลโลก,หมวดแซม